Kuluenė
Kuluenė (port. Rio Culuene) – upė Brazilijoje, Mato Groso valstijoje; kairysis Šingu intakas (Amazonės baseinas). Prasideda Azulo kalnuose, netoli Teles Pireso ištakų, į pietvakarius nuo Paranatingos. Teka į šiaurės rytus per Brazilijos plokščiakalnį. Vaga labai vingiuota. Įteka į Šingu ties Pontal do Šingu ūkiu. Didžiausi intakai: Konto de Magaljanešas, Sete de Setembras, Tanguras, Kuliseu. Kuluenės baseine sudarytos Ubavavių, Parabuburių, Naruvotu indėnų teritorijos.